wannaphong/clean_thaiwikipedia huggingface dataset:
# สหภาพภูมิศาสตร์ระหว่างประเทศ
สหภาพภูมิศาสตร์ระหว่างประเทศ (,) หรือเรียกย่อว่า ไอจียู (IGU) หรือ ยูจีไอ (UGI) คือสมาคมภูมิศาสตร์ระหว่างประเทศที่ก่อตั้งใน พ.ศ. 2465 จากการจัดประชุมภูมิศาสตร์ระหว่างประเทศซึ่งจัดขึ้นครั้งแรกที่เมืองแอนต์เวิร์ปใน พ.ศ. 2414 และในการประชุมครั้งต่อมาหลายครั้งได้นำไปสู่การจัดตั้งองค์กรถาวรในบรัสเซลส์ ประเทศเบลเยียม

สหภาพภูมิศาสตร์ระหว่างประเทศยึดระเบียบตามสภาวิทยาศาสตร์ระหว่างประเทศ (International Council for Science : ICSU) และสภาสังคมศาสตร์ระหว่างประเทศ (International Social Science Council : ISSC) ซึ่งถือเป็นผู้ประสานงานสำหรับองค์กรวิทยาศาสตร์ระหว่างประเทศ

 คณะกรรมการและคณะทำงานเฉพาะกิจ 
ไอจียูทำหน้าที่ในการจัดตั้งคณะกรรมการและคณะทำงานเฉพาะกิจจำนวนหนึ่งซึ่งเกี่ยวข้องกับหัวข้อเฉพาะเรื่อง

คณะกรรมการตามหัวข้อ ประกอบด้วย วิธีการเฉพาะเรื่อง (เช่น ภูมิศาสตร์ประยุกต์), หัวเรื่อง (เช่น ภูมิอากาศวิทยา, สุขภาพและสิ่งแวดล้อม), ระเบียบวิธี (เช่น วิทยาการภูมิสารสนเทศ) และตัวอย่างเชิงพื้นที่ (เช่น แอ่งเมดิเตอร์เรเนียน) นอกจากนี้ยังมีคณะกรรมการสำหรับภูมิศาสตร์โอลิมปิกและการศึกษาภูมิศาสตร์อีกด้วย

คณะทำงานเฉพาะกิจทั้งสองประกอบด้วย "Young and Early-Career Geographers" และ "Centennial and Sesquicentennial"

 ไอจียูซีจีอี 
ไอจียูซีจีอี (IGU-CGE) หรือคณะกรรมการการศึกษาภูมิศาสตร์ (Commission on Geographical Education) เป็นคณะกรรมการที่มุ่งเน้นถึงการศึกษาทางภูมิศาสตร์โดยเผยแพร่วารสารไออาร์จีดับเบิลอี (IRGEE journal) และจัดการประชุมประจำปี โดย "กฎบัตรระหว่างประเทศว่าด้วยการศึกษาทางภูมิศาสตร์" (International Charter on Geographical Education) ถือเป็นข้อตกลงระหว่างประเทศในแง่มุมต่าง ๆ ที่มีผลกระทบต่อโลก กฎบัตรใน พ.ศ. 2559 มีรายละเอียด เช่น คำถามการวิจัยทางการศึกษาทางภูมิศาสตร์ที่สำคัญและข้อแนะนำด้านนโยบาย นอกจากนี้กฎบัตรใน พ.ศ. 2535 ยังมีข้อมูลเกี่ยวกับคำถามทางภูมิศาสตร์ แนวคิดหลัก วิธีการ และการเลือกตัวอย่างเชิงพื้นที่.
# กองทัพเรือรัสเซีย
กองทัพเรือรัสเซีย (, lit. Military-Maritime Fleet of the Russian Federation) เป็นหน่วยงานของกองทัพสหพันธรัฐรัสเซีย ทำหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของประเทศรัสเซีย กองทัพเรือรัสเซียก่อตั้งขึ้นในเดือน มกราคม ค.ศ. 1992 ในฐานะผู้สืบทอดกองทัพเรือโซเวียต หลังจาก การล่มสลายของสหภาพโซเวียต ในเดือน ธันวาคม ค.ศ. 1991

กองทัพเรือรัสเซียเดิม ก่อตั้งโดย จักรพรรดิปีเตอร์ที่ 1 แห่งรัสเซีย (ปีเตอร์มหาราช) ในเดือนตุลาคม ค.ศ. 1696 โดยสัญลักษณ์ของกองทัพเรือรัสเซียแรก ๆ คือธงของนักบุญอันดรูว์ ปัจจุบันกองทัพเรือรัสเซียมีกองเรือย่อยที่รับช่วงต่อจากกองทัพเรือโซเวียตคือ กองเรืออาร์กติก, กองเรือแปซิฟิก, กองเรือทะเลดำ, กองเรือบอลติก, กองเรือเล็กแคสเปียน, กองบินนาวี, และ กองกำลังป้องกันชายฝั่ง (อีกชื่อของ ทหารนาวิกโยธิน และ กองกำลังปืนใหญ่และมิสไซล์ชายฝั่ง)
# ฮิวจ์ เทรเวอร์-โรเปอร์
ฮิวจ์ เรดวอลด์ เทรเวอร์-โรเปอร์, บารอนเดเครอแห่งแกลนตัน  เป็นนักประวัติศาสตร์ชาวอังกฤษของยุคก่อนบริเตนและนาซีเยอรมนี เขาเป็นศาสตราจารย์ประจำวิชาประวัติศาสตร์สมัยใหม่ของมหาวิทยาลัยออกซฟอร์ด

 แหล่งข้อมูลอื่น 
 About Trevor-Roper
 Michael Knox Beran: H. R. Trevor-Roper, R.I.P, nationalreview.com, 31 January 2003.
 
 Barnard, T. (Faculty of History, University of Oxford) Obituary, History Faculty Alumni Newsletter, No. 1, April 2003.
 
  (there are several discrepancies between these sources)
 
 
 
 
 
 
 
 www.thepeerage.com: Hugh Trevor-Roper

 By Trevor-Roper
  The Crisis of the Seventeenth Century: Religion, the Reformation and Social Change and Other Essays, 1967. Full text online
# ลีริกา แอนเดอร์สัน
ลีริกา แอนเดอร์สัน-เบนต์ลีย์ (เกิด 18 ธันวาคม ค.ศ. 1988) เป็นนักร้องและนักแต่งเพลงชาวอเมริกัน เธอเป็นลูกสาวของลีริกา แกร์เรตต์ อดีตสมาชิกวง The Ikettes

เธอออกอัลบั้มแรก เฮลโล เมื่อวันที่ 30 ตุลาคม ค.ศ. 2015https://itunes.apple.com/us/album/hello/id1050362792

 ประวัติ 
 ชีวิตช่วงแรก 
ลีริกา แอนเดอร์สัน-เบนต์ลีย์ เกิดเมื่อวันที่ 18 ธันวาคม ค.ศ. 1988 ในชิคาโก รัฐอิลลินอย หลังจากพี่สาวฝาแฝด ไอดา แอนเดอร์สัน เสียชีวิต บิดาของเธอก็ทิ้งครอบครัวไปhttp://www.empireboobookitty.com/2016/09/lyrica-anderson-twin-sister.html แอนเดอร์สันเป็นนักร้องเสียงประสานให้แก่ เจนนิเฟอร์ โลเปซ ตั้งแต่เด็ก เธอแสดงพรสวรรค์ด้านดนตรี ด้วยการร้องเพลง "ไอวอนนาบีดาวน์" ของแบรนดี้ นอร์วูด ในงานประกวดแสดงความสามารถ ตอนกำลังศึกษาในชั้นมัธยมต้นhttp://www.billboard.com/artist/6443137/lyrica-anderson/biography 

ต่อมา มารดาย้ายไปที่รัฐแคลิฟอร์เนีย เพื่อสานฝันงานดนตรีให้กับเธอ หลังจากนั้นไม่นานแอนเดอร์สันก็ได้เข้าสู่วงการเพลงในขณะที่ยังเป็นวัยรุ่น

 ผลงานเพลง 
คิงมี (2012)
คิงมี 2 (2014)
 เฮลโล (2015)
คริสต์มาสเบบี (2015)
นาชาเพิร์ล (2017)

 ผลงานการแสดง 
 ภาพยนตร์ 
 ปี  ชื่อเรื่อง  บทบาท  รายละเอียดเพิ่มเติม 1991 เพอร์ฟูม ลูกสาวของวาสตี ภาพยนตร์เรื่องแรกของแอนเดอร์สัน

 โทรทัศน์ 
 ปี ชื่อเรื่อง บทบาท รายละเอียดเพิ่มเติม 2016–ปัจจุบัน เลิฟแอนด์ฮิปฮอป: ฮอลลีวูด ตนเอง บทบาทนำ
# มาร์ลง ซังตุส
มาร์ลง ซังตุส ดา ซิลวา บาร์บอซา (เกิดวันที่ 7 กันยายน ค.ศ. 1995) เป็นนักฟุตบอลชาวบราซิล ปัจจุบันลงเล่นในตำแหน่งเซ็นเตอร์แบ็ก ให้กับชัคตาร์ดอแนตสก์ ในยูเครนเนียนพรีเมียร์ลีก

เกียรติประวัติ
สโมสร
ฟลูมีเนงซี
 ปรีไมราลีกา: 2016

บาร์เซโลนา
โกปาเดลเรย์: 2016–17

แหล่งข้อมูลอื่น
หน้าโปรไฟล์ที่เว็บไซต์ฟลูมีเนงซี 
หน้าโปรไฟล์ที่เว็บไซต์ ogol
# บอร์ฆา มาโยรัล
บอร์ฆา มาโยรัล โมยา (เกิด 5 เมษายน ค.ศ. 1997) เป็นนักฟุตบอลชาวสเปน ปัจจุบันลงเล่นในตำแหน่งกองหน้าตัวเป้า ให้กับเฆตาเฟ สโมสรในลาลิกา
# พรมแดนของประเทศรัสเซีย
ประเทศรัสเซีย เป็นประเทศที่ใหญ่ที่สุดในโลก มี พรมแดนระหว่างประเทศ กับ 16 รัฐอธิปไตย รวมถึงพรมแดนทางทะเลอีก 2 แห่งกับสหรัฐและญี่ปุ่น นอกจากนี่ยังมีพรมแดนติดกับประเทศที่ไม่เป็นที่ยอมรับในระดับสากล แต่ได้รับการยอมรับจากรัสเซีย อีก 4 แห่ง ได้แก่ สาธารณรัฐประชาชนดอแนตสก์ สาธารณรัฐประชาชนลูฮันสก์ เซาท์ออสซีเชีย และ อับคาเซีย โดยพรมแดนภาคพื้นดินมีความยาวโดยรวมถึง  และมีพรมแดนทางบกที่ยาวเป็นอันดับสองโลกรองจากจีน พรมแดนปัจจุบันของรัสเซีย (ก่อนหน้านั้นคือ โซเวียตรัสเซีย) ส่วนใหญ่วาดขึ้นตั้งแต่ปี ค.ศ. 1956 (ยกเว้นการเปลี่ยนแปลงเล็กน้อย เช่น กับจีน) และยังคงเหมือนเดิมหลังจากการล่มสลายของสหภาพโซเวียต จนกระทั่งในปี 2014 เมื่อไครเมียถูกรัสเซียยึดครองจากยูเครน

ในฐานะประเทศที่ทอดยาวข้ามทวีปในยูเรเซีย รัสเซียมีพรมแดนร่วมกันทั้งในยุโรปและเอเชีย จากพรมแดนทั้งหมด 20 แห่ง 12 แห่งอยู่ในยุโรปและ 5 แห่งอยู่ในเอเชียและ 1 พรมแดนอยู่ในช่องแคบแบริ่ง ระหว่างอเมริกาเหนือและเอเชีย

 ภาพรวม 
รัสเซียมีพรมแดนติดกับประเทศต่าง ๆ มากกว่ารัฐอื่น ๆ ในโลก เนื่องจากมีพื้นที่กว้างขวาง ซึ่งรวมถึงสี่ประเทศที่ได้รับการยอมรับบางส่วน และสองประเทศที่มีเขตแดนทางน้ำ (ดูด้านล่าง เป็นตัวเอียง)

ตารางประเทศที่มีพรมแดนติดกับรัสเซีย (รายชื่อทวนเข็มนาฬิการอบรัสเซีย)

ประเทศพื้นดินพื้นน้ำข้อมูลเพิ่มเติม พรมแดนนอร์เวย์–รัสเซีย พรมแดนฟินแลนด์–รัสเซีย พรมแดนเอสโตเนีย–รัสเซีย พรมแดนลัตเวีย–รัสเซีย พรมแดนลิทัวเนีย–รัสเซีย พรมแดนโปแลนด์–รัสเซีย พรมแดนเบลารุส–รัสเซีย พรมแดนรัสเซีย–ยูเครน พรมแดนจอร์เจีย–รัสเซีย พรมแดนอับคาเซีย–รัสเซีย พรมแดนเซาท์ออสซีเชีย–รัสเซีย พรมแดนอาเซอร์ไบจาน–รัสเซีย พรมแดนคาซัคสถาน–รัสเซีย พรมแดนจีน–รัสเซีย พรมแดนมองโกเลีย–รัสเซีย พรมแดนเกาหลีเหนือ–รัสเซีย พรมแดนญี่ปุ่น–รัสเซีย ข้อตกลงเขตแดนทางทะเลของสหภาพโซเวียต–สหรัฐ

หากนับอับคาเซียและเซาท์ออสซีเชียเป็นรัฐอธิปไตยจอร์เจียและคนส่วนใหญ่ของโลกไม่ยอมรับความเป็นอิสระของ อับคาเซีย และ เซาท์ออสซีเชีย โดยถือว่าพรมแดนรัสเซียกับประเทศเหล่านี้เป็นส่วนหนึ่งของพรมแดนรัสเซีย–จอร์เจีย
ประเทศความยาว (กิโลเมตร)อับคาเซีย255.4เซาท์ออสซีเชีย70พรมแดนที่เหลือติดกับจอร์เจีย365
</center>
# เตียวเสียน
เตียวเสียน หรือ เตียวเสี้ยน มีชื่อในภาษาจีนกลางว่า เตียวฉาน  เป็นหนึ่งในสี่ยอดพธูของจีนโบราณ เตียวเสียนต่างจากสาวงามคนอื่นอีกสามคนด้วยเหตุที่ไม่มีหลักฐานที่ยืนยันการมีตัวตนอย่างแน่ชัด เตียวเสียนจึงเป็นตัวละครสมมุติในนิยาย เตียวเสียนเป็นที่รู้จักจากบทบาทในนิยายอิงประวัติศาสตร์ในศตวรรษที่ 14 เรื่อง สามก๊ก ซึ่งมีเนื้อเรื่องอิงจากเหตุการณ์ช่วงปลายราชวงศ์ฮั่นตะวันออกและยุคสามก๊ก ในนิยายเตียวเสียนมีสัมพันธ์กับขุนศึกลิโป้และกระตุ้นให้ลิโป้ทรยศและสังหารพ่อบุญธรรมคือตั๋งโต๊ะขุนศึกทรราช เตียวเสียนมีฉายานามว่า "จันทร์หลบโฉมสุดา" (จีน: 闭月 พินอิน: bì yuè) ซึ่งหมายถึง "ความงามที่ทำให้แม้แต่ดวงจันทร์ยังต้องหลบเลี่ยงให้" 

บันทึกทางประวัติศาสตร์ของจีนระบุว่าลิโป้ลอบมีสัมพันธ์กับสาวใช้คนหนึ่งของตั๋งโต๊ะ แล้วเกรงกลัวว่าตั๋งโต๊ะจะรู้ความจริง จึงกลายเป็นหนึ่งในเหตุผลที่ลิโป้ทรยศและสังหารตั๋งโต๊ะในปี ค.ศ. 192 อย่างไรก็ตามชื่อของสาวใช้คนนั้นไม่ได้ถูกบันทึกไว้ในประวัติศาตร์(卓常使布守中閤，布與卓侍婢私通，恐事發覺，心不自安。) จดหมายเหตุสามก๊ก เล่มที่ 7.  

 ในคติชน 

 ในนิยายสามก๊ก 
เตียวเสียนเป็นหญิงรับใช้ที่พ่อแม่ตายแต่ยังเล็ก ได้อ้องอุ้นรับมาชุบเลี้ยง ปรากฏตัวครั้งแรกเมื่ออายุ 16 ปี ยามที่อ้องอุ้นถอนหายใจด้วยห่วงใยในสถานการณ์บ้านเมืองยามดึก แล้วออกมาพบเตียวเสียนนั่งร้องไห้กับเดือนอยู่ อ้องอุ้นถามว่า นังหนู ร้องไห้ด้วยเหตุใด อกหักเพราะความรักล่ะสิ เตียวเสียนตอบว่า มิได้  นางร้องไห้เพราะสงสารอ้องอุ้นที่เหมือนบิดาตนกลุ้มใจ เมื่ออ้องอุ้นได้เห็นโฉมหน้าของเตียวฉานอย่างชัดเจนแล้วจึงอุทานว่า แผ่นดินมีคนมาช่วยแล้ว  

อ้องอุ้นวางแผนให้เตียวเสียนใช้มารยาหญิงทำให้ตั๋งโต๊ะและลิโป้แตกคอกันจนฆ่ากันเองในที่สุด  โดยจะยกให้แก่ลิโป้ก่อน แล้วจึงยกให้ตั๋งโต๊ะ  ซึ่งสุดท้ายทุกอย่างก็เป็นไปตามแผนที่อ้องอุ้นวางไว้ทุกประการ และหลังจากตอนนี้แล้ว เตียวเสียนก็ไปเป็นภรรยาคนที่สองของลิโป้ แต่การตายของเตียวเสียนก็ไม่ปรากฏแน่ชัด ตามในฉบับของสามก๊กของเจ้าพระยาพระคลัง(หน)บอกว่านางได้หายตัวไปหลังจากลิโป้ได้สังหารตั๋งโต๊ะ ในปัจจุบันมีการวิเคราะห์ว่า เตียวเสียนแตกต่างจากหญิงงามอีกสามคนในจำนวนหญิงงามสี่แผ่นดินของจีน เนื่องจากไม่ได้รับการยืนยันว่ามีตัวตนจริงในประวัติศาสตร์ จึงเชื่อว่าไม่มีตัวตนจริง แต่ก็เชื่อว่าผู้แต่งได้แรงบันดาลใจมาจากหญิงงามอีกคนหนึ่งที่มีตัวตนจริง ที่เป็นเงื่อนไขที่ทำให้ลิโป้ต้องฆ่าเต๊งหงวน บิดาบุญธรรมของตนหน้า 3, พระนางสามผิว. "ชักธงรบ" โดย กิเลน ประลองเชิง. ไทยรัฐปีที่ 68 ฉบับที่ 21778: วันพุธที่ 6 กันยายน พ.ศ. 2560 แรม 1 ค่ำ เดือน 10 ปีระกา กระทั่งเดือนสิงหาคม ค.ศ. 2022 ได้มีการค้นพบสุสานของผู้หญิงคนหนึ่งที่นครเฉิงตู โดยสันนิษฐานว่าเป็นสุสานของเตียวเสียนThe tomb of Diao Chan was found. Experts inspected Diao Chan's body and found that there was a man's semen in the body

ในวีดีโอเกม
เตียวเสียนเป็นตัวละครฮีโร่ในเกม RoV โดยใช้ชื่อว่า Diao Chan เป็นฮีโร่ตำแหน่ง เมจ 
เตียวเสียนเป็นตัวละครบังคับได้ในเกม tale of legends เรียกข้าว่าตำนาน มีพลังลับชื่อว่า ดอกบัวอัคคี
เตียวเสียนเป็นตัวละครหลักใน เกม dynasty warriors
เตียวเสียนเป็นตัวละครฮีโร่ในเกม Magic Rush Heroes โดยใช้ชื่อว่า Diao Chan เป็นฮีโร่ตำแหน่ง เมจ
เตียวเสียนเป็นตัวละครสาวงามในเกม Lord and Beauties เป็นสาวงามติดตามแม่ทัพลิโป้
# ธมลวรรณ กอบลาภธนากูล
ธมลวรรณ กอบลาภธนากูล หรือ ไอซ์ ธมลวรรณ เป็นนักร้องหญิงที่โด่งดังมาจากการ Cover เพลงผ่านทางยูทูบ ซึ่งมียอดเข้าชมมากถึง 100 ล้านวิว ปัจจุบันได้ออกซิงเกิลเดี่ยวภายใต้สังกัด ไอแอมมิวสิค และ ทรู แฟนเทเชีย เป็นต้น
 ประวัติ 
ธมลวรรณ กอบลาภธนากูล (ชื่อเล่น: ไอซ์) หรือเป็นที่รู้จักในชื่อ ไอซ์ ธมลวรรณ เป็นนักร้องหญิงชาวไทย เกิดและเติบโตที่จังหวัดนครราชสีมา เมื่อวันที่ 8 มิถุนายน พ.ศ. 2541 เธอเริ่มประกวดร้องเพลงตั้งแต่วัยเด็ก และเริ่มเรียนร้องเพลงที่ โรงเรียนดนตรี บีสตาร์ Studio ในจังหวัดนครราชสีมา ไอซ์ ธมลวรรณ มีชื่อเสียงจากการโคฟเวอร์เพลงลงยูทูบ ในแชนแนล "B-Star Music" ซึ่งเป็นเพลงไทยทั้งหมด และมีผู้เข้าชมในแต่ละคลิปเป็นจำนวนมาก ภายหลังเธอเข้าประกวดมาสเตอร์คีย์ เวทีแจ้งเกิด และเวที เดอะวอยซ์ไทยแลนด์ ซีซั่นที่ 5

ไอซ์ ธมลวรรณ มีซิงเกิลแรกเป็นของตนเองในชื่อเพลง "งอน" ในสังกัดบี-สตาร์ ต่อด้วยเพลง "แค่นี้ที่ไม่ไหว" สังกัดSOFT House และเพลง "ช้า (Slow)" สังกัดMusic Camp เป็นต้น และมีผลงานเพลงอย่างต่อเนื่อง นอกจากนี้ยังมีผลงานการเดินสายแสดงคอนเสิร์ต และงานถ่ายแบบอีกด้วย

ด้านการศึกษา จบการศึกษาระดับชั้นมัธยมศึกษา โรงเรียนบุญวัฒนา จังหวัดนครราชสีมา  ปัจจุบันกำลังศึกษาในระดับปริญญาตรี คณะดุริยางคศาสตร์ มหาวิทยาลัยศิลปากร ชั้นปีที่ 4

 ผลงาน 
 เพลงเดี่ยว 
 เพลง "งอน" สังกัด บี-สตาร์ (พ.ศ. 2558)
 เพลง "แค่นี้ที่ไม่ไหว" สังกัด SOFT House (พ.ศ. 2559)
 เพลง "ช้า (Slow)" สังกัด Music Camp (พ.ศ. 2559)
 เพลง "ไม่ใช่เพราะใคร" สังกัด True Fantasia (พ.ศ. 2560) , (โปรเจกต์ "love status” เพลงรัก...ที่ไม่รัก")
 เพลง "โสดกระปริบกระปรอย" สังกัด iam (พ.ศ. 2560)
 เพลง "แอบคิด" (พ.ศ. 2562)
 เพลง "minimal love (น้อย... แต่มาก)" สังกัด iam (พ.ศ. 2562)
 เพลง "ปล่อยมือ" สังกัด iam (พ.ศ. 2562)
เพลง “เพลงที่เธอต้องฟัง” สังกัด SOFT House (พ.ศ. 2563)
เพลง “เพราะรักคือรัก”  ประกอบรายการ Club Friday Show (พ.ศ. 2563)
เพลง "แม่พระ" (โปรเจกต์ "One Week One Song") (พ.ศ. 2563)
เพลง “อยากจะรู้” ประกอบละครเรื่อง แม่ครัวคนใหม่ (พ.ศ. 2564)
เพลง "ไม่ใช่ของตาย" May I feat. ไอซ์ ธมลวรรณ (พ.ศ. 2564)
เพลง "ยังเป็นฉันหรือเปล่า (Are you still mine?)" (พ.ศ. 2565)
เพลง "ผู้ชมไกลๆ" (พ.ศ. 2565)
เพลง "วันของเรา" ประกอบละครเรื่อง รักในรอยลวง (พ.ศ. 2566)
เพลง "Skinship" (พ.ศ. 2567)
เพลง "ให้ฉันได้รักเธอสักครั้ง (Sad Christmas)" 
(พ.ศ. 2567)
เพลง "ลืม (Cover by)" (พ.ศ. 2568)

 เพลงที่ร่วมร้อง 
 เพลง "มีแฟนยัง" ศิลปิน Lotte Thakorn ft. ไอซ์ ธมลวรรณ (พ.ศ. 2560)
 เพลง "เหงาล่ะ" ร่วมกับ PONCHET (พ.ศ. 2565)
 เพลง "ที่ไหนก็ได้" ร่วมกับ MasterD (พ.ศ. 2567)
# รายชื่อท่าอากาศยานในประเทศกัมพูชา
200px|thumb|right|ท่าอากาศยานนานาชาติพนมเปญ
200px|thumb|right|ท่าอากาศยานนานาชาติเสียมราฐ–อังกอร์
รายชื่อท่าอากาศยานในประเทศกัมพูชา โดยมีเพียงสามแห่งเท่านั้นที่ยังให้บริการเชิงพาณิชย์อยู่ ท่าอากาศยานถูกแห่งถูกควบคุมโดย State Secretariat of Civil Aviation

 รายชื่อ 
ตัวหนา หมายถึง ท่าอากาศยานที่ยังมีเที่ยวบินพาณิชย์บินประจำอยู่

 นคร จังหวัด ICAO IATA ชื่อท่าอากาศยาน พิกัดภูมิศาสตร์ บานลุง รัตนคีรี VDRK RBE ท่าอากาศยานรัตนคีรี  พระตะบอง พระตะบอง VDBG BBM ท่าอากาศยานพระตะบอง  กำปงจาม กำปงจาม VDKC ท่าอากาศยานกำปงจาม  กำปงชนัง กำปงชนัง VDKH KZC ท่าอากาศยานกำปงชนัง  กำปงธม กำปงธม  KZK ท่าอากาศยานกำปงธม  กำปอต กำปอต  KMT ท่าอากาศยานกำปอต  เกาะกง เกาะกง VDKK KKZ ท่าอากาศยานเกาะกง  โบตัมสาคร เกาะกง VDDS DSY  ท่าอากาศยานนานาชาติดาราสาคร กระกอร์ โพธิสัตว์ VDSY KZD ท่าอากาศยานกระกอร์  กระแจะ กระแจะ VDKT KTI ท่าอากาศยานกระแจะ  ไพลิน ไพลิน  PAI ท่าอากาศยานไพลิน ตาเขมา กันดาล VDTI KTI ท่าอากาศยานนานาชาติเตโชตาเขมา (กำลังก่อสร้าง)  พนมเปญ พนมเปญ VDPP PNH ท่าอากาศยานนานาชาติพนมเปญ  แสนมโนรมย์ มณฑลคีรี VDMK MWV ท่าอากาศยานมณฑลคีรี  เสียมราฐ เสียมราฐ VDSA SAI ท่าอากาศยานนานาชาติเสียมราฐ–อังกอร์  เสียมราฐ เสียมราฐ VDSR REP ท่าอากาศยานนานาชาติเสียมราฐ  พระสีหนุ พระสีหนุ VDSV KOS ท่าอากาศยานนานาชาติจังหวัดพระสีหนุ  สตึงแตรง สตึงแตรง VDST TNX ท่าอากาศยานสตึงแตรง  สวายเรียง สวายเรียง  SVR ท่าอากาศยานสวายเรียง ตะแบงมีชัย พระวิหาร  OMY ท่าอากาศยานตะแบงมีชัย
# คณะกรรมการโอลิมปิกและพาราลิมปิกสหรัฐ
คณะกรรมการโอลิมปิกสหรัฐ (, USOC) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ในโคโลราโดสปริงส์ รัฐโคโลราโด สหรัฐ

มีหน้าที่จัดส่งและนำคณะนักกีฬาเข้าร่วมการแข่งขันกีฬาโอลิมปิกและกีฬาระดับภูมิภาค ระดับทวีป หรือระดับโลกซึ่งรับรองโดยคณะกรรมการโอลิมปิกสากล นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย

 คณะกรรมการพาราลิมปิกสหรัฐ 

คณะกรรมการพาราลิมปิกสหรัฐ  เป็นหน่วยงานภายใต้ความดูแลของคณะกรรมการพาราลิมปิกสากล มีสำนักงานใหญ่ตั้งอยู่ในโคโลราโดสปริงส์ รัฐโคโลราโด สหรัฐ

มีหน้าที่จัดส่งและนำคณะนักกีฬาเข้าร่วมการแข่งขันกีฬาพาราลิมปิกและกีฬาระดับภูมิภาค ระดับทวีป หรือระดับโลกซึ่งรับรองโดยคณะกรรมการพาราลิมปิก นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย
# จูเลีย ไมเคิลส์
จูเลีย คาริน คาวาสโซส์ (เกิด 13 พฤศจิกายน ค.ศ. 1993) หรือชื่อในวงการคือ จูเลีย ไมเคิลส์  เป็นนักร้องและนักแต่งเพลงชาวอเมริกันจากแดเวนพอร์ต รัฐไอโอวา เธอเริ่มมีชื่อเสียงในปี ค.ศ. 2017 หลังจากออกซิงเกิลเปิดตัว "อิสชู" (Issues) ซึ่งขึ้นสูงสุดอันดับที่สิบเอ็ดบนชาร์ต บิลบอร์ด ฮอต 100 และได้รับการรับรองระดับแพลตินัมสองครั้งจากสมาคมผู้ประกอบกิจการเพลงของสหรัฐอเมริกา (RIAA)

ไมเคิลส์ถูกเสนอเข้าชิงรางวัลแกรมมี่สามครั้ง, เอ็มทีวีวิดีโอมิวสิกอะวอดส์, บิลบอร์ดมิวสิกอะวอดส์ และอเมริกันมิวสิกอะวอดส์ อย่างละหนึ่งครั้ง
# ดับเบิลยูดับเบิลยูอี ทูโอไฟว์ ไลว์ฟ
ดับเบิลยูดับเบิลยูอี ทูโอไฟว์ ไลว์ฟ (WWE 205 Live) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยเป็นรายการที่แยกออกมาเป็นการปล้ำของนักมวยปล้ำรุ่นครุยเซอร์เวทโดยเฉพาะ ซึ่งนักมวยปล้ำทุกคนที่ปล้ำในรายการนี้จะต้องมีน้ำหนักอยู่ที่ไม่เกิน 205 ปอนด์

โดยรายการ ทูโอไฟว์ ไลว์ฟ จะออกอากาศทุกคืนวันอังคาร หลังจบรายการ สแมคดาวน์ ไลว์ฟ และ ทอล์คกิ้ง สแมค เวลา 4 ทุ่มตรง ตามเวลาของอเมริกา โดยภายหลังได้ย้ายเวลาออกอากาศไปเป็น 5 ทุ่มตรงจนถึงช่วงเดือนกรกฎาคม 2017

ประวัติรายการ
left|250px|thumb|เวทืและฉากเปิดตัวของทูโอไฟว์ ไลว์ฟ
รายการจะคัดเอานักมวยปล้ำจากผู้เข้าแข่งขันในรายการ ครุยเซอร์เวท คลาสสิค ทัวร์นาเม้นท์ และคนอื่นๆที่เพิ่งเซ็นสัญญาเพิ่มเข้ามาใหม่ก็จะเข้ามาเป็นนักมวยปล้ำแบบฟูลไทม์ในรุ่นครุยเซอร์เวท ดับเบิลยูดับเบิลยูอี ซึ่ง ทริปเปิล เอช นักมวยปล้ำชื่อดังและเจ้าหน้าที่ฝ่ายบริหารและการผลิตคนปัจจุบัน ได้กล่าวว่า รายการได้ถูกออกแบบมาเพื่อแสดงจุดเด่นของลีคนี้โดนเฉพาะ ซึ่งจะมีความโดดเด่นและเป็นเอกลักษณ์ของเฉพาะตัวเมื่อเทียบรายการอื่นของดับเบิลยูดับเบิลยูอี

โดยในรายการ รอว์ นั้น ก็จะมีช่วงเวลาของการปล้ำและเนื้อเรื่องของนักมวยปล้ำรุ่นครุยเซอร์เวทโดยเฉพาะ นับตั้งแต่ที่มีการแยกค่าย รอว์ กับ สแมคดาวน์ ไลว์ฟ ในปี 2016 ซึ่งหลังจากที่มีรายการ ทูโอไฟว์ ไลว์ฟ ออกอากาศตามมา นักมวยปล้ำรุ่นครุยเซอร์เวทก็จะปรากฏตัวได้ทั้งในรายการ รอว์ และ ทูโอไฟว์ ไลว์ฟ อีกทั้งยังไปปรากฏตัวในรายการ เอ็นเอ็กซ์ที ได้เป็นครั้งคราวอีกด้วย

รายการ ทูโอไฟว์ ไลว์ฟ ออกอากาศครั้งแรกในวันที่ 29 พฤศจิกายน 2016 โดยคู่เอกในคืนวันนั้นเป็นการปล้ำระหว่าง ริช ซวอนน์ ปะทะ ดิ ไบรอัน เคนดริก ชิงดับเบิลยูดับเบิลยูอีครุยเซอร์เวทแชมเปียนชิป โดยซวอนน์สามารถเอาชนะและกระชากแชมป์จาก เคนดริก ไปได้WWE 205 Live
# กำปงฉนัง (เมือง)
กำปงฉนัง หรือ ก็อมป็วงชนัง   เป็นเมืองศูนย์กลางของจังหวัดกำปงฉนัง ประเทศกัมพูชา อยู่ทางตะวันตกของโตนเลสาบ เป็นเมืองท่าที่สำคัญ เชื่อมต่อกับพนมเปญได้โดยทางหลวงแผ่นดินและทางรถไฟ มีสถานที่สำคัญคือพนมกงเร พืชเศรษฐกิจที่สำคัญคือข้าว และมีการทำอาชีพตกปลากันมากในช่วงฤดูมรสุม
thumb|right|เมืองกำปงฉนังช่วงน้ำท่วมใหญ่ปี ค.ศ. 1911 ในช่วงสมัยกัมพูชาตกเป็นอาณานิคมของฝรั่งเศส

 ประชากร 
ส่วนใหญ่ของจังหวัดเป็นพื้นที่ชนบท ประชากร 44.3% อายุต่ำกว่า 14 ปี โดย 58.9% ของประชากรได้รับการศึกษา ในจำนวนนี้ 67.4% เป็นผู้ชายและ 51.6% เป็นผู้หญิง อัตราการว่างงานคือ 3.1% ซึ่งเป็นผู้ชาย 2.9% และผู้หญิง 3.2% ผู้คนจำนวนมากที่อาศัยอยู่ในเมืองนี้มีเชื้อสายเวียดนามโดยส่วนใหญ่ประกอบอาชีพประมง เช่นเดียวกับกลุ่มชาติพันธุ์จาม แต่ประชากรส่วนใหญ่ของจังหวัดเป็นกลุ่มชาติพันธุ์เขมร
# อสิ มะหะมัดยังกี
นายแพทย์ อสิ มะหะมัดยังกี (เกิด 10 พฤษภาคม พ.ศ. 2501) อดีตสมาชิกสภาผู้แทนราษฎรจังหวัดสตูล 2 สมัย

 ประวัติ 
อสิ เกิดวันที่ 10 พฤษภาคม พ.ศ. 2501 เป็นบุตรคนโตของ Mr.Mahamadyankee สัญชาติอังกฤษ กับนางไซหนับ มะหะมัดยังกี มีพี่น้อง 2 คน 

สำเร็จการศึกษาปริญญาตรี แพทยศาสตรบัณฑิต จากมหาวิทยาลัยสงขลานครินทร์

 การทำงาน 
นายแพทย์อสิ เคยตำรงตำแหน่งเป็นหัวหน้ากลุ่มงานเวชกรรมสังคมที่โรงพยาบาลสตูล ก่อนที่จะไปดำรงตำแหน่งเป็นผู้อำนวยการโรงพยาบาลสุไหงปาดี จังหวัดนราธิวาส ตามลำดับ

 งานการเมือง 
อสิ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้ง พ.ศ. 2548 สังกัดพรรคประชาธิปัตย์ และได้รับเลือกรวม 2 สมัย

ในปี พ.ศ. 2561 ย้ายสังกัดพรรคไทยรักษาชาติ

 สมาชิกสภาผู้แทนราษฎร 
อสิ มะหะมัดยังกี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสตูล สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสตูล สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๓๑, ๑๘ ธันวาคม ๒๕๕๑
# กำปงธม (เมือง)
กำปงธม หรือ ก็อมป็วงทม  เป็นเมืองศูนย์กลางของจังหวัดกำปงธม ประเทศกัมพูชา ตั้งอยู่ริมแม่น้ำสตึงแสนJeanette L. Drake, Yekaterina Y. Kontar, John C. Eichelberger (2015). Communicating Climate-Change and Natural Hazard Risk and Cultivating. . "Kampong Thom is one of the major regional centers in central Cambodia and is located on the lower Stung Sen River basin." เป็นเมืองทางผ่านบนทางหลวงหมายเลข 6 ระหว่างพนมเปญและเสียมราฐMatt Jacobson (2004). Adventure Cambodia: An Explorer's Travel Guide. p.131. . "Highway 6 continues on to the left, going to Kampong Thom and Siem Reap." กำปงธมมีแม่น้ำผ่ากลางเมือง โดยมีโรงเรียนมัธยมอยู่ฝั่งเหนือ และมีตลาดอยู่ฝั่งใต้
กำปงธม มีเพื่อนบ้านคือเมืองสตึงแสน  ซึ่งตั้งอยู่ทางทิศใต้ และยังเป็นอำเภอในจังหวัดกำปงธม นอกจากนี้ยังมีสถานที่ท่องเที่ยวสำคัญคือ เจดีย์ลอยน้ำ  และวงเวียนรูปปั้นช้างต่อสู้กับเสือ
# กำปงจาม (เมือง)
กำปงจาม หรือ ก็อมป็วงจาม  เป็นเมืองศูนย์กลางของจังหวัดกำปงจาม ประเทศกัมพูชา มีประชากร 41,468 คน (ค.ศ. 2010) ตั้งอยู่ริมแม่น้ำโขง อยู่ห่างจากพนมเปญไปทางทิศตะวันออกเฉียงเหนือ 124 กิโลเมตร สามารถเดินทางได้ทั้งทางถนนและทางน้ำ โดยใช้เวลาเดินทางจากพนมเปญมายังกำปงจาม 2 ชั่วโมงครึ่ง เมืองนี้สามารถเชื่อมต่อกับอำเภอตะบงขะมำโดยสะพานกีซูนา

 ภูมิอากาศ 
ลักษณะภูมิอากาศแบบร้อนชื้น ฤดูร้อนจะมีฝนตกหนักมาก อุณหภูมิเฉลี่ย 27.7 องศาเซลเซียส ปริมาณน้ำฝนเฉลี่ย 1722 มิลลิเมตร
# สันยุกตปรานต์
สันยุกตปรานต์ (สนฺยุกฺต ปฺรานฺต) เป็นมณฑล (province) หนึ่งในบริติชราช ซึ่งต่อมาคือ ประเทศอินเดียที่ได้รับอิสรภาพ

 ประวัติ 
มณฑลนี้เกิดขึ้นเมื่อวันที่ 1 เมษายน ค.ศ. 1937 โดยเป็นผลมาจากการย่อชื่อมณฑล "สันยุกตปรานต์อาคราและอวัธ" (สนฺยุกฺต ปฺรานต อาครา ว อวธ) มีพื้นที่โดยประมาณเท่ากับรัฐอุตตรประเทศและรัฐอุตตราขัณฑ์ในปัจจุบันประสมกันProvinces of British India

การปกครองตนเอง
หลังจากที่พระราชบัญญัติการปกครองอินเดีย ค.ศ. 1935 (Government of India Act, 1935) ขยายสภานิติบัญญัติและอำนาจการปกครองตนเองให้แก่มณฑล และมีการเลือกตั้งใน ค.ศ. 1937 แล้ว พรรคคองเกรสแห่งชาติอินเดีย (Indian National Congress) ได้เสียงข้างมากในสภานิติบัญญัติของมณฑล แต่ไม่ยอมจัดตั้งรัฐบาล ดังนั้น ในวันที่ 1 เมษายน ค.ศ. 1937 จึงมีการเชิญนวาพแห่งฉัตรี (Nawab of Chhatari) มาจัดตั้งรัฐบาลเสียงข้างน้อยไปพลางก่อน

ในเดือนกรกฎาคม ค.ศ. 1937 พรรคคองเกรสฯ กลับยอมรับตำแหน่ง แฮร์รี แกรแฮม เฮก (Harry Graham Haig) ผู้ว่าการมณฑล จึงเชิญบัณฑิตโควินท์ พัลลัภ ปันต์ (Govind Ballabh Pant) มาจัดตั้งรัฐบาลhttp://shodhganga.inflibnet.ac.in/bitstream/10603/17221/9/09_chapter%202.pdf

ครั้น ค.ศ. 1939 ผู้ดำรงตำแหน่งบริหารมณฑลจากพรรคคองเกรสฯ ลาออกทั้งหมด เป็นผลให้ผู้ว่าการมณฑลต้องเข้ามาควบคุมการบริหารโดยตรง จน ค.ศ. 1945 รัฐบาลบริติชสั่งให้มีการเลือกตั้งสมาชิกสภานิติบัญญัติมณฑล และใน ค.ศ. 1946 พรรคคองเกรสฯ ได้เสียงข้างมากจากการเลือกตั้งอีกครั้ง และปกครองมณฑลเรื่อยมาภายใต้การนำของบัณฑิตปันต์ แม้ประเทศอินเดียจะได้รับอิสรภาพจากประเทศอังกฤษใน ค.ศ. 1947 แล้ว

หลังได้รับอิสรภาพ

หลังจากประเทศอินเดียได้รับอิสรภาพใน ค.ศ. 1947 แล้ว มีการรวมรัฐมหาราชาจำนวนสามรัฐ คือ รามปุร (Rampur), พนารัส (Banares), และติห์รี-กะธ์วาล (Tehri-Garwal) เข้ากับมณฑล ต่อมาในวันที่ 25 มกราคม ค.ศ. 1950 มีการกำหนดให้เรียกมณฑลนี้ว่า รัฐอุตตรประเทศ ครั้น ค.ศ. 2000 มีการแยกภูมิภาคอุตตราญจัล (Uttaranchal) ออกไปเป็นรัฐอุตตราขัณฑ์
# สวายเรียง (เมือง)
สวายเรียง หรือ ซวายเรียง  เป็นเมืองศูนย์กลางของจังหวัดสวายเรียง ประเทศกัมพูชา ตัวเมืองแบ่งออกเป็น 4 ขุม (khum) และ 18  พุม (phum) เป็นเมืองที่เชื่อมต่อระหว่างกรุงพนมเปญและนครโฮจิมินห์ ประเทศเวียดนามโดยมีทางหลวงหมายเลข 1 เป็นเส้นทางเชื่อมต่อ และเป็นที่ตั้งของมหาวิทยาลัยสวายเรียง
# แกบ (เมือง)
แกบ  เป็นเมืองศูนย์กลางของจังหวัดแกบ ทางตอนใต้ของประเทศกัมพูชา มีสถานที่สำคัญคือ อุทยานแห่งชาติแกบ ตัวเมืองมีประชากร 35,990 คน ส่วนใหญ่ประกอบอาชีพประมง และเป็นสถานที่ท่องเที่ยวทางทะเล ที่มีอาณาเขตติดต่อกับทะเลอ่าวไทย
# กระแจะ (เมือง)
กระแจะ หรือ กรอแจะฮ์  เป็นเมืองศูนย์กลางของจังหวัดกระแจะ ประเทศกัมพูชา มีประชากร 38,215 คน เป็นเมืองตลาดการค้า และมีตึกเก่าสมัยอาณานิคม ตั้งอยู่ริมแม่น้ำโขงซึ่งมีชายหาด และยังเป็นแหล่งอาศัยของโลมาอิรวดีอีกด้วย จากการสำรวจในปี ค.ศ. 2007 โดยโครงการอนุรักษ์โลมาแม่น้ำโขง (CMDCP) พบว่า มีโลมาเหลืออยู่ 66-68 ตัวในกัมพูชา

 ระเบียงภาพ